rejauldu/bengali-wikipedia huggingface dataset:
নাইনওয়া () ভারতের রাজস্থান রাজ্যের বুন্দি জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৯১ মিটার (৯৫৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে নাইনওয়া শহরের জনসংখ্যা হল ১৫,১৭২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে নাইনওয়া এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
ওয়ালিদ খলিল আলহওয়াশলা (; ; জন্ম ১১ অক্টোবর, ১৯৮১)  একজন আরব ইসরায়েলি রাজনীতিবিদ যিনি ২০২২ সালের নির্বাচনে সংযুক্ত আরব তালিকার জন্য নেসেটে নির্বাচিত হন।   রাজনৈতিক ক্যারিয়ার  ২০২২ সালের আগস্টে অনুষ্ঠিত প্রাথমিক নির্বাচনের পর তাকে সংযুক্ত আরব তালিকার নির্বাচনী তালিকার তৃতীয় স্লটে রাখা হয়েছিল।   তথ্যসূত্র    বহিঃসংযোগ     বিষয়শ্রেণী:হাইফা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইসরায়েলে ইসলামি আন্দোলনের রাজনীতিবিদ বিষয়শ্রেণী:নেসেটের আরব সদস্য বিষয়শ্রেণী:ইসরায়েলের আরব রাজনীতিবিদ বিষয়শ্রেণী:নেসেটের সদস্য ২০২২-২০২৬ বিষয়শ্রেণী:সংযুক্ত আরব তালিকার রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম
thumb  অ্যাডমিরাল আইজ্যাক টাউনসেন্ড ( ১৬৮৫ - ২১ নভেম্বর ১৭৬৫) ছিলেন একজন রাজকীয় নৌবাহিনীর কর্মকর্তা এবং রাজনীতিবিদ।  ১৭২০ সাল থেকে ক্যাপ্টেন-পরবর্তী সময়ে, টাউনসেন্ড বিভিন্ন জাহাজের অধিনায়ক ছিলেন। এইচএমএস শ্রুসবারির ক্যাপ্টেন হিসেবে তিনি ১৭৪১ সালে কার্টাজেনার বিরুদ্ধে অভিযানে অংশ নেন। ১৭৪৪ সালে তিনি রিয়ার অ্যাডমিরাল, ১৭৪৬ সালে ভাইস অ্যাডমিরাল এবং ১৭৪৭ সালে অ্যাডমিরাল পদে উন্নীত হন। তিনি ট্রিনিটি হাউসের একজন এল্ডার ব্রাদারও ছিলেন।  তিনি ১৭৪৪ সালে পোর্টসমাউথের নৌবন্দরের সদস্য হিসেবে সংসদে প্রবেশ করেন এবং ১৭৫৪ সাল পর্যন্ত সেই শহরের প্রতিনিধিত্ব করেন। ১৭৫৪ সালে তিনি পুনর্নির্বাচনে দাঁড়াননি, যখন অ্যাডমিরালটি আরও দুই অ্যাডমিরালকে তার প্রার্থী হিসেবে সমর্থন করেন। তিনি ১৭৫৪ সালে গ্রিনউইচ হাসপাতালের গভর্নর হন এবং ১৭৫৭ সালে এই পদে তিনি অ্যাডমিরাল বাইং- এর হেফাজতে ছিলেন, যিনি তার কোর্ট-মার্শালের আগে সেখানে গ্রেপ্তার ছিলেন। বাইং-এর মৃত্যুদণ্ডের পর, টাউনসেন্ডকে অ্যাডমিরালটির উপহারের আরেকটি বরো রোচেস্টারের এমপি হিসেবে তার স্থলাভিষিক্ত করার জন্য নির্বাচিত করা হয় এবং জীবনের বাকি সময় তিনি সেই শহরের এমপি ছিলেন। তাকে সরকারের একজন নির্ভরযোগ্য ভোটার হিসেবে বিবেচনা করা হত, কিন্তু মনে হয় তিনি কখনও হাউসে কথা বলেননি।  ১৭৫০ সালের ফেব্রুয়ারিতে তিনি রয়েল সোসাইটির ফেলো নির্বাচিত হন।  টাউনসেন্ড একজন সার্জন উইলিয়াম লারকামের মেয়ে এলিজাবেথ লারকামকে বিয়ে করেন এবং তাদের এক ছেলে ও এক মেয়ে ছিল। ১৭৬৫ সালে তিনি মারা যান।  তিনি প্রায়শই তার চাচা, যিনি একজন নৌ কর্মকর্তা ছিলেন এবং তার নাম আইজ্যাক টাউনসেন্ড (মৃত্যু ১৭৩১) ছিলেন, তার সাথে বিভ্রান্ত হন। উইনচেস্টার ক্যাথেড্রালের উত্তর প্রান্তে একটি বিশাল স্মৃতিস্তম্ভের মাধ্যমে তাকে স্মরণ করা হয়।   তথ্যসূত্র    বহিঃসংযোগ     Portrait, possibly of Isaac Townsend, at the National Maritime Museum  বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:রাজকীয় নৌবাহিনী অ্যাডমিরাল বিষয়শ্রেণী:রয়েল সোসাইটির সভ্য বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৬৫-এ মৃত্যু বিষয়শ্রেণী:জন্মের সাল অনিশ্চিত
ব্যবহার {{Infobox animanga/Header | child = no | name =  | image =  | caption =  | ja_kanji =  | ja_romaji =  | genre = }}  {{Infobox animanga/Print | child = no | type = মাঙ্গা | title  =  | author =  | illstrator =  | publisher =  | publisher_en =  | demographic =  | imprint =  | magazine = | magazine_en =  | published = | first = | last =  | volumes =  | volume_list= }}
টেট্রাসাইক্লিন, টেট্রাসাইক্লাইনস পরিবারের ওষুধের একটি মৌখিক অ্যান্টিবায়োটিক, যা ব্রণ, কলেরা, প্লেগ, ম্যালেরিয়া এবং সিফিলিস সহ বেশ কয়েকটি সংক্রমণের চিকিৎসায় ব্যবহৃত হয়।   সাধারণ পার্শ্ব প্রতিক্রিয়াগুলির মধ্যে রয়েছে বমি, ডায়রিয়া, ফুসকুড়ি এবং ক্ষুধামন্দা। অন্যান্য পার্শ্বপ্রতিক্রিয়ার মধ্যে রয়েছে যদি আট বছরের কম বয়সী শিশুরা ব্যবহার করলে দাঁতের দুর্বল বিকাশ, কিডনির সমস্যা এবং সহজেই রোদে পোড়া হয়। গর্ভাবস্থায় ব্যবহার শিশুর ক্ষতি করতে পারে।  এটি ব্যাকটেরিয়াতে প্রোটিন সংশ্লেষণকে বাধা দিয়ে কাজ করে।   টেট্রাসাইক্লিন ১৯৫৩ সালে পেটেন্ট করা হয়েছিল এবং ১৯৭৮ সালে বাণিজ্যিকভাবে ব্যবহার করা হয়েছিল।  এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে।  টেট্রাসাইক্লিন একটি জেনেরিক ওষুধ হিসেবে পাওয়া যায়। টেট্রাসাইক্লিন মূলত স্ট্রেপ্টোমাইসিস ধরনের ব্যাকটেরিয়া থেকে তৈরি করা হয়েছিল।    তথ্যসূত্র    বহিঃসংযোগ     বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:হেপাটোটক্সিন বিষয়শ্রেণী:ব্রণ বিরোধী প্রস্তুতি বিষয়শ্রেণী:ক্যান্সার গবেষণা বিষয়শ্রেণী:কার্বক্সামাইড বিষয়শ্রেণী:অটোলজিকাল বিষয়শ্রেণী:টেট্রাসাইক্লিন অ্যান্টিবায়োটিক
thumb|শান্তিনাথ জৈন মন্দির ঝালরাপাতান () ভারতের রাজস্থান রাজ্যের ঝালাওয়ার জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১৭ মিটার (১০৪০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ঝালরাপাতান শহরের জনসংখ্যা হল ৩০,১১২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ঝালরাপাতান এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
কামিলো সিয়েনফুয়েগোস গোরিয়ারান (; ৬ ফেব্রুয়ারি ১৯৩২ – ২৮ অক্টোবর ১৯৫৯) একজন কিউবার বিপ্লবী ছিলেন। ফিদেল কাস্ত্রো,চে গেভারা, হুয়ান আলমেইদা বোস্কে, এবং রাউল কাস্ত্রোর সাথে, তিনি ১৯৫৬ সালে গ্রান্মা অভিযানের সদস্য হন, যা কিউবার একনায়ক ফুলগেনসিও বাতিস্তার সরকারের বিরুদ্ধে সশস্ত্র বিদ্রোহ শুরু করে। তিনি কাস্ত্রোর শীর্ষ গেরিলা কমান্ডারদের মধ্যে একজন হয়ে ওঠেন, এবং  কিউবার বিপ্লবের একটি প্রধান যুদ্ধ জয় করে "হিরো য়াগুয়াজায়ের হিরো" নামে পরিচিত হন।  তিনি ১৯৫৯ সালে কাস্ত্রোর বিদ্রোহী বাহিনীকে বিজয়ী করার পর কিউবার সশস্ত্র বাহিনীর প্রধান হিসেবে নিযুক্ত হন। তিনি সেই বছরের শেষের দিকে কামাগুয়ী থেকে হাভানা যাওয়ার পথে বিমান সমেত অদৃশ্য হয়ে যান, এবং তাই ধারণা করা হয় তিনি মারা গেছেন। সিয়েনফুয়েগোস, যার নাম ইংরেজিতে "শত আগুন" অনুবাদ হয়, কিউবায় বিপ্লবের একজন নায়ক হিসেবে সম্মানিত হন, এবং তাকে সম্মানের জন্য স্মৃতিসৌধ বানানো হয়েছে এবং একটি বার্ষিক উৎসব আয়োজিত হয়।  ডান|থাম্ব|Cienfuegos (right) with Fidel Castro in 1959 playing baseball. The team name Barbudos means "bearded ones"    গেরিলা কার্যক্রম  বাম|থাম্ব|Cienfuegos, left, entering Havana with Fidel Castro in January 1959.    স্মরণ  ডান|থাম্ব|211x211পিক্সেল|The Order of Cienfuegos ডান|থাম্ব|Steel outline of Cienfuegos on the Ministry of Informatics and Communications, Havana, Cuba, 2011   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:১৯৫৯-এ মৃত্যু বিষয়শ্রেণী:কিউবার গেরিলা বিষয়শ্রেণী:কিউবার সৈনিক বিষয়শ্রেণী:কিউবার সাম্যবাদী বিষয়শ্রেণী:কিউবার বিপ্লবী বিষয়শ্রেণী:সমুদ্রে হারিয়ে যাওয়া ব্যক্তি বিষয়শ্রেণী:কিউবা বিপ্লবের ব্যক্তি
থাম্ব| লিডিং ও লেগিং সূত্রের অসম সংশ্লেষ কোষ চক্রের যে পর্যায়ে ডিএনএ প্রতিলিপন হয়, তাকে সংশ্লেষ দশা বলে। এ পর্যায়টি G1   দশাএবং" > দশার মধ্যে ঘটে।  জিনোমের সঠিক অনুলিপন আদর্শ কোষ বিভাজনের জন্য গুরুত্বপূর্ণ, তাই এ দশায় সম্পাদিত প্রক্রিয়াগুলি সঠিকভাবে নিয়ন্ত্রিত এবং সংরক্ষণ করা হয়।   প্রবিধান   G1 দশার রেস্ট্রিকসন পয়েন্ট (R) দ্বারা সংশ্লেষ দশার সূচনা নিয়ন্ত্রিত হয়, যা কোষ-চক্রের বাকি অংশে পর্যাপ্ত পুষ্টি এবং বৃদ্ধির সংকেত বহন করে।  এ প্রক্রিয়াটি মূলত অপরিবর্তনীয় এবং পরিবেশগত প্রতিকূলতা সত্ত্বেও   রেস্ট্রিকশন পয়েন্ট অতিক্রম করার পরে কোষটি সংশ্লেষ দশায় অগ্রসর। হয়   পরিবেশগত অবস্থা প্রতিকূল হয়ে গেলেও সেলটি এস-ফেজের মাধ্যমে অগ্রসর হবে।    তথ্যসূত্র   বিষয়শ্রেণী:কোষ চক্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ২১:১৮, ২১ নভেম্বর ২০২০ (ইউটিসি) সৈয়দ সায়েদুল হক সুমন   – (অপসারণের প্রস্তাবনা দেখুনলগ দেখুন) () নিবন্ধটি WP:BIO  কিংবা WP:ANYBIO মানদণ্ডে এখনো উত্তীর্ণ হয়নি। সূত্রগুলোর বেশিরভাগ WP:ROUTINE কভারেজ মনে হয়েছে।  দেলোয়ার (✉) • ০৫:৩৫, ১০ নভেম্বর ২০২০ (ইউটিসি)    সৈয়দ সায়েদুল হক সুমন আন্তর্জাতিক আদালতের প্রসিকিউটর, টক শো বক্তা এবং সমাজকল্যাণকর্মী হিসেবে সুনাম অর্জন করেছেন। এখন শেষের দুইটি উপযুক্ত মানদণ্ড বিবেচিত না হলেও প্রথমটি অবশ্যই মানদণ্ডে উত্তীর্ণ হবে। কেননা সুমন সাহেব একজন অতি গুরুত্বপূর্ণ পদাধিকারী ছিলেন।Ppt2003 (আলাপ) ০৫:৪৩, ১০ নভেম্বর ২০২০ (ইউটিসি)  আমার মনে হচ্ছে নিবন্ধটি WP:ANYBIO তে উত্তীর্ণ হচ্ছে না।—ইয়াহিয়াআলাপ• ০৪:৩৩, ১১ নভেম্বর ২০২০ (ইউটিসি)  ,,,আন্তর্জাতিক আদালতের প্রসিকিউটর অবশ্যই মানদণ্ডে উত্তীর্ণ হওয়ার মতো ব্যক্তি। নুরেমবার্গ ট্রায়ালের প্রসিকিউটরদের নিয়ে যদি ইংরেজি, জার্মান সহ অন্যান্য ভাষার উইকিপিডিয়ায় প্রবন্ধ থাকতে পারে,তাহলে মানবতাবিরোধী যুদ্ধাপরাধের প্রসিকিউটরদের নিয়ে কেন নয়?Ppt2003 (আলাপ) ১৫:৩০, ১৬ নভেম্বর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
শহীদ নীলমণি সরকার (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ০৩-১২-২০১১   জন্ম ও শিক্ষাজীবন  শহীদ নীলমণি বিশ্বাসের জন্ম  সিলেট জেলার সদর উপজেলার পালপুর গ্রামে। তিন বোন ও পাঁচ ভাইয়ের মধ্যে তিনি ছিলেন সবার বড়। তার বাবার নাম অতুল বিশ্বাস এবং মায়ের নাম মনোদা বিশ্বাস। তিনি অবিবাহিত ছিলেন।    কর্মজীবন  সিলেট সদর উপজেলার কুচাই ইস্রাব আলী উচ্চবিদ্যালয়ের ছাত্র ছিলেন নীলমণি সরকার। ১৯৭১ সালে এসএসসি পরীক্ষার্থী ছিলেন তিনি। পরীক্ষার আগেই শুরু হয় মুক্তিযুদ্ধ। পাকিস্তান সেনাবাহিনী সিলেটে সংখ্যালঘু হিন্দুদের হত্যা শুরু করলে বেশির ভাগ হিন্দু পরিবার  ভারতে চলে যায়। নীলমণির আত্মীয়স্বজন সবাই চলে গেলেও কয়েকটি পরিবার থেকে যায়। এপ্রিল মাসের প্রথম সপ্তাহের একদিন কিশোর নীলমণিদের গ্রামে পাকিস্তান সেনাবাহিনীর একটি দল আক্রমণ করে। পাকিস্তানি সেনারা কয়েজন সংখ্যালঘুকে হত্যা করে। সেদিন নীলমণি ও তার পরিবারের সদস্যরা পালিয়ে রক্ষা পান। এরপর তার পরিবার ভারতে চলে যায়। সেখানে নীলমণি মুক্তিবাহিনীতে নাম দেন। কিন্তু তাকে প্রথমে মুক্তিবাহিনীতে নেওয়া হয়নি। অনেক অনুনয়-বিনয়ের পর তাকে মুক্তিবাহিনীতে অন্তর্ভুক্ত করা হয়। ভারতের শিলচরের ধালচরা ক্যাম্পে প্রশিক্ষণ নেওয়ার পর নীলমণি যুদ্ধ করেন চার নম্বর সেক্টরের আমলাসিদ সাব-সেক্টরে। এই সাব-সেক্টরের অধীন ছিল কানাইঘাট ও পার্শ্ববর্তী এলাকা। এই অঞ্চলে ছিল সুরমা নদীসহ আরও কয়েকটি ছোট ছোট নদী এবং অসংখ্য খালবিল ও ছোট ছোট পাহাড়। প্রাকৃতিক এসব প্রতিবন্ধকতার সুযোগ নিয়ে মুক্তিবাহিনীর স্বল্প প্রশিক্ষণপ্রাপ্ত মুক্তিযোদ্ধারা সাহসিকতার সঙ্গে অ্যামবুশ, রেইড, ডিমোলিশন, আকস্মিক আক্রমণ ইত্যাদি চালিয়ে পাকিস্তানি সেনাবাহিনীর ব্যাপক ক্ষয়ক্ষতি করতে সক্ষম হন।   মুক্তিযুদ্ধে ভূমিকা  ১৯৭১ সালে নীলমণি বেশ কয়েকটি অপারেশনে অংশ নেন। এর মধ্যে মুক্তিযুদ্ধের চূড়ান্ত পর্যায়ে কানাইঘাটের যুদ্ধ অন্যতম। এই যুদ্ধে নীলমণি শহীদ হন। বাংলাদেশের মুক্তিযুদ্ধে স্মরণীয় ও উল্লেখযোগ্য সিলেট জেলার অন্তর্গত কানাইঘাটের যুদ্ধ। যখন মুক্তিবাহিনী ও মিত্রবাহিনীর সিলেট অভিমুখে অগ্রাভিযানের জন্য কানাইঘাট মুক্ত করা ছিল জরুরি; কানাইঘাটে পাকিস্তানিরা তখন শক্ত প্রতিরক্ষা অবস্থান তৈরি করে। মুক্তিবাহিনীর কয়েকটি দল কানাইঘাটে আক্রমণ করে। মূল পরিকল্পনা অনুযায়ী লেফটেন্যান্ট গিয়াস ও লেফটেন্যান্ট জহিরের নেতৃত্বে দুই কোম্পানি মুক্তিযোদ্ধা দরবস্ত-কানাইঘাট এবং চরঘাট-কানাইঘাট সড়কের ওপর ব্লকিং পজিশন করার জন্য অগ্রসর হয়। নীলমণি ছিলেন লেফটেন্যান্ট জহিরের নেতৃত্বাধীন দলে। এই দলের বেশিরভাগ মুক্তিযোদ্ধাই ছিলেন স্বল্প প্রশিক্ষণপ্রাপ্ত। তারা অগ্রসর হওয়ার পথে পাকিস্তানি সেনাদের আকস্মিক আক্রমণের মুখে পড়েন। প্রচণ্ড গোলাগুলির কারণে মুক্তিযোদ্ধাদের অগ্রযাত্রা স্থবির হয়ে পড়ে এবং সেখানে ভয়াবহ যুদ্ধ শুরু হয়ে যায়। নীলমণিসহ কয়েকজনের সাহসিকতার পরও মুক্তিযোদ্ধারা সামনে এগোতে ব্যর্থ হন। পাকিস্তান সেনাবাহিনীর গোলাগুলিতে শহীদ ও আহত হন বেশ কয়েকজন মুক্তিযোদ্ধা। যুদ্ধের একপর্যায়ে বাংকারে থাকা নীলমণি মাথা তুলে পাকিস্তানি সেনাদের অবস্থানে গ্রেনেড নিক্ষেপের চেষ্টা করেন। এমন সময় গুলি এসে লাগে তার মাথায়। শহীদ হন কিশোর নীলমণি। পরে তার মরদেহ সমাহিত করা হয় কানাইঘাটেই।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:১৯৭১-এ মৃত্যু
বাংলাদেশ রেলওয়ে ক্লাস ৬৫০০ বাংলাদেশ রেলওয়ে কর্তৃক পরিচালিত বাংলাদেশের ব্রড-গেজ (১৬৭৬ মিমি) ডিজেল-বৈদ্যুতিক লোকোমোটিভের একটি শ্রেণী। এ শ্রেণীর লোকোমোটিভ ভারতের ডিজেল লোকোমোটিভ প্রস্তুতকারক ডিজেল লোকোমোটিভ ওয়ার্কস (সংক্ষেপে ডিএলডব্লিউ) উৎপাদন করে। ২০২৩ সাল অব্দি এ শ্রেণীর মোট ৫৬টি লোকোমোটিভ রয়েছে।   বিইডি-৩০  প্রথম ১০টি লোকোমোটিভ ২০১২ সালে বাংলাদেশে আসে, এবং পরের ১৬টি ২০১৩–২০১৪ সালে আসে। ২০১৭ সাল অব্দি এই ২৬টি লোকোমোটিভ বাংলাদেশ রেলওয়ে পশ্চিমাঞ্চল নিয়ন্ত্রণ করে। এদের শ্রেণী-নাম বিইডি-৩০। এদের ক্ষমতা ৩১০০ অশ্বশক্তি।   বিইডি-৩৩  ২০২০ সালের ২৭শে জুলাই ডব্লিউডিএম-৩ডি মডেলের ১০টি লোকোমোটিভ রেল বহরে যুক্ত হয় এবং পরবর্তীতে আরো ২০ টি যুক্ত হয় । এদের ক্ষমতা ৩৩০০ অশ্বশক্তি এবং এদের অর্থনৈতিক আয়ুষ্কাল ২৮ বছর বা তারও বেশি। এদের শ্রেণী-নাম বিইডি-৩৩। এরা ১২০ কিমি/ঘণ্টা গতিতে চলার উপযোগী। এদেরকে যাত্রীবাহী ও মালবাহী উভয় ধরনের ট্রেনে ব্যবহার করার উপযোগী করে তৈরি করা হয়েছে। এদের সাথে মাইক্রোপ্রসেসর-নির্ভর নিয়ন্ত্রণ ব্যবস্থা রয়েছে। বাংলাদেশ রেলওয়ের সর্বোচ্চ উচ্চতা সীমাবদ্ধতার সাথে মিল রেখে এই লোকোগুলোর উচ্চতা রুপান্তর করা হয়েছে।   গ্যালারি    বিইডি-৩০    বিইডি-৩৩    তথ্যসূত্র    বহিঃসংযোগ   বিষয়শ্রেণী:বাংলাদেশের ডিজেল-ইলেক্ট্রিক লোকোমোটিভ বিষয়শ্রেণী:ডিএলডব্লিউ লোকোমোটিভ বিষয়শ্রেণী:৫ ফুট ৬ ইঞ্চি গেজ লোকোমোটিভ বিষয়শ্রেণী:সিও-সিও লোকোমোটিভ বিষয়শ্রেণী:২০১২ সালে প্রবর্তিত লোকোমোটিভ বিষয়শ্রেণী:বাংলাদেশের লোকোমোটিভ
গোয়েনডোলিন অ্যান স্মিথ (জন্ম: ২২ জুলাই ১৯৬৭) হলেন সান ফ্রান্সিসকো বে এরিয়ার একজন মার্কিন ট্রান্সজেন্ডার নারী, যিনি ট্রান্সজেন্ডার স্মরণ দিবসের সহ-প্রতিষ্ঠাতা। এটি ট্রান্সফোবিয়ায় নিহত ব্যক্তিদের স্মরণে পালিত একটি দিন। ট্রান্স/অ্যাক্টিভ: আ বায়োগ্রাফি অব গোয়েনডোলিন অ্যান স্মিথ হলো স্মিথের জীবনী, যা ২০১৭ সালের জুলাই মাসে প্রকাশিত হয়।   জীবন  স্মিথ ১৯৬৭ সালের ২২ জুলাই জন্মগ্রহণ করেন। তিনি একজন ট্রান্সজেন্ডার অধিকার কর্মী, লেখিকা এবং গ্রাফিক ডিজাইনার। ১৯৯৩ থেকে ১৯৯৮ সাল পর্যন্ত তিনি এওএলে ট্রান্সজেন্ডার কমিউনিটি ফোরাম পরিচালনা করেন, যা ছিল ট্রান্সজেন্ডারদের জন্য প্রথম উন্মুক্ত অনলাইন ফোরামগুলোর মধ্যে একটি। ২০০০ সাল থেকে তিনি বে এরিয়া রিপোর্টারের একজন কলামিস্ট হিসেবে কাজ করছেন। তার কলামের নাম "ট্রান্সমিশন"। তার প্রবন্ধ "উই আর অল সামওয়ান্স ফ্রিক" নর্টন রিডারের ১৪তম সংস্করণে প্রকাশিত হয়। তিনি জেন্ডারফর্ক ওয়েবসাইটটি পরিচালনা করেন।  স্মিথ "রিমেম্বারিং আওয়ার ডেড" নামে একটি ওয়েবসাইট প্রতিষ্ঠা করেন, যা ১৯৭০ সাল থেকে শুরু করে লিঙ্গ-ভিত্তিক ঘৃণা ও কুসংস্কারের ফলে সরাসরি মারা যাওয়া ব্যক্তিদের স্মরণ করে। বর্তমানে তালিকাটি ট্রান্সজেন্ডার ডে অব রিমেমব্রেন্স ওয়েবসাইটে আয়োজন করা হয়, যা এখন (২০০৭ সাল থেকে) ট্রান্সজেন্ডার-বিরোধী সহিংসতার কারণে খুন হওয়া ব্যক্তিদের সম্পর্কে তথ্য প্রকাশ করে। ২০১২ সালে গোয়েনডোলিন স্মিথ হাফিংটন পোস্টে "ট্রান্সজেন্ডার ডে অব রিমেমব্রেন্স: হোয়াই উই রিমেমবার" শিরোনামে একটি নিবন্ধ লিখেন। এছাড়াও তিনি কেট বর্নস্টিনের জেন্ডার আউটলজ: দ্য নেক্সট জেনারেশন বইতে প্রকাশিত হন।   ট্রান্সজেন্ডার স্মরণ দিবস  ১৯৯৮ সালে খুন হওয়া ট্রান্সজেন্ডার নারী রিতা হেস্টারকে সম্মান জানাতে স্মিথ ১৯৯৯ সালের নভেম্বরে ট্রান্সজেন্ডার স্মরণ দিবস শুরু করেন। এটি এখন প্রতি বছর ২০ নভেম্বর অনুষ্ঠিত হয় এবং সমগ্র মার্কিন যুক্তরাষ্ট্রে ২০০ টিরও বেশি শহরে এবং বিভিন্ন দেশে পালিত হয়। স্মরণ দিবসের আগের সপ্তাহটি ট্রান্সজেন্ডার সচেতনতা সপ্তাহে পরিণত হয়।   তথ্যসূত্র    বহিঃসংযোগ   জেন্ডারফর্ক ।  বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:রূপান্তরকামী অধিকার কর্মী বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:২০শ শতাব্দীর মার্কিন এলজিবিটিকিউ ব্যক্তি বিষয়শ্রেণী:মার্কিন প্রতিষ্ঠাতা বিষয়শ্রেণী:সান ফ্রান্সিস্কোর লেখক বিষয়শ্রেণী:সান ফ্রান্সিস্কোর ব্যক্তি
নীনা কুলকার্নী হলেন একজন ভারতীয় অভিনেত্রী। তিনি ১৯৭০-এর দশকে মারাঠি পেশাদার মঞ্চ এবং পরীক্ষামূলক হিন্দি মঞ্চে ফ্যাশন অনুষ্ঠান ও একই সাথে মডেলিংয়ের পাশাপাশি তাঁর অভিনয় জীবন শুরু করেছিলেন। তিনি তাঁর প্রথম গুরু এবং পরে পতি সত্যদেব দুবের সাথে সাক্ষাৎ করেছিলেন এবং তাঁর নির্দেশনায় বেশ কয়েকটি হিন্দি প্রযোজনার অংশ হয়েছিলেন। মোহন রাকেশের আধে আধুরে, শঙ্কর শেশের মায়াবী সরোবর এবং উইলি রাসেলের এডুকেটিং রিতা তাঁর কয়েকটি উল্লেখযোগ্য নাটক।  কর্মজীবন অভিনয় ডক্টর বিজয়া মেহতা ১৯৭৮ সালে অনিল বার্ভের হামিদাবাই চি কোঠিতে শাব্বো চরিত্রে অভিনয় করার জন্য তাঁকে বেছে নিয়েছিলেন এবং এভাবেই মহাসাগর ও সাবিত্রী নাটকে অভিনয়ের মাধ্যমে মারাঠির অসাধারণ মঞ্চ জগতের বাইয়ের সাথে তাঁর দীর্ঘ যাত্রা শুরু হয়েছিল। তিনি বর্তমানে বাই-কে তাঁর কর্মশালায় সহায়তা করে চলেছেন। মহাসাগর, অকস্মাত, ধ্যানী মণি, ভবত সাবিত্রী, দেহবান, প্রেম পত্র এবং চাপা কাটা তাঁর সফল পুরস্কারপ্রাপ্ত কয়েকটি (নাট্য দর্পণ, রাজ্য পুরস্কার, নাট্য পরিষদের স্বীকৃতি) মারাঠি নাটক।  তিনি ২০১১ সালে মহাসাগর নামক একটি নাটক পরিচালনা করেছিলেন। অতঃপর তিনি এডুকেটিং রিতা, মহাত্মা ভার্সাস গান্ধী এবং ওয়েডিং অ্যালবাম নামক বেশ কয়েকটি ইংরেজি নাটক পরিচালনা করেছেন। সাওয়াত মাঝি লড়কী (সেরা অভিনেত্রী বিভাগে রাষ্ট্রীয় পুরস্কার লাভ), আই, উত্তরায়ণ, শেভরি (যার জন্য তিনি প্রযোজক হিসাবে জাতীয় পুরস্কার এবং পিআইএফএফ পুরস্কার জিতেছেন) সারি ভর সারি (সেরা পার্শ্ব অভিনেত্রী বিভাগে রাজ্য পুরস্কার জয়লাভ) এবং বায়োস্কোপ: দিল-ই-নাদান (সেরা পার্শ্ব অভিনেত্রী বিভাগে ফিল্মফেয়ার পুরস্কার লাভ) তাঁর অভিনীত উল্লেখযোগ্য কিছু চলচ্চিত্র। বাদল, নায়ক, পহেলি, গুরু, হাঙ্গামা, রণ, ফির ভি দিল হ্যায় হিন্দুস্তানি, মেরে ইয়ার কি শাদী হ্যায়, হাসি তো ফাসি এবং ঘায়েল নামক বেশ কয়েকটি হিন্দি চলচ্চিত্রে অভিনয় করেছেন। তিনি লোকসত্তার একজন নিয়মিত কলাম লেখক, কলামটির নাম অন্তরঙ্গ। তিনি ৩ বছর ধরে এই কলামে লিখেছিলেন এবং একই নামে একটি বইও প্রকাশ করেছেন। বিজ্ঞাপন তাঁর অভিনীত বিজ্ঞাপনগুলোর মধ্যে রয়েছে ক্যাডবেরি, সার্ফ, প্যারাসুট, পেটিএম, মাদার ডেইরি এবং ম্যাগি মসলা। তাঁর সর্বশেষ টেলিভিশন অনুষ্ঠান হচ্ছে ইয়ে হ্যায় মহব্বতে (যে অনুষ্ঠানটি কিছু দিন পূর্বে তার ৬ বছর পূর্ণ করেছে); যেখানে তিনি মাধবী আইয়ার চরিত্রে অভিনয় করেছেন। তাঁর অভিনীত আন্তর্জাতিক কাজকর্মের মধ্যে অন্যতম হচ্ছে: দ্য বেস্ট এক্সোটিক মেরিগোল্ড হোটেল, রানী (ফরাসী ভাষার চ্যানেল ফ্রান্স ডিউক্সে প্রচারিত একটি ৮ খণ্ডের টেলিভিশন ধারাবাহিক), নোসেস এবং ফরাসি চলচ্চিত্র (যেটি লুক্সেমবুর্গে ধারণ করা হয়েছে), যেটি ২০১৭ সালের ফেব্রুয়ারি মাসে প্যারিসে প্রদর্শন করা হয়েছে। অতঃপর তিনি ব্রিথ নামক একটি ওয়েব অনুষ্ঠানের মাধ্যমে ডিজিটাল অনুষ্ঠান জগতে পদার্পণ করেন এবং তার অভিনীত কাডলি ও মা বহু সমালোচকদের কাছ থেকে প্রশংসা কুড়িয়েছিল। তার সর্বশেষ মুক্তিপ্রাপ্ত স্বল্পদৈর্ঘ্যের চলচ্চিত্রের নাম হচ্ছে দেবী।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:মারাঠি ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:পুণের অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:মুম্বইয়ের অভিনেত্রী
সুনীল দত্ত (হিন্দি ভাষা: सुनील दत्त; ৬ জুন, ১৯৩০ - ২৫ মে ২০০৫) ভারতীয় চলচ্চিত্র অভিনেতা, প্রযোজক, পরিচালক এবং রাজনীতিবিদ। তিনি মনমোহন সিং-এর সরকারে "যুব ও ক্রীড়া মন্ত্রণালয়ের" ক্যাবিনেট মন্ত্রী ছিলেন। তার স্ত্রী নার্গিস বিখ্যাত চলচ্চিত্র অভিনেত্রী ছিলেন এবং পুত্র সঞ্জয় দত্ত হিন্দি চলচ্চিত্র শিল্পের আরেকজন সফল অভিনেতা। সুনীল ১৯৮৪ সালে কংগ্রেসে যোগ দিয়ে রাজনীতি শুরু করেন।  প্রারম্ভিক জীবন সুনীলের জন্ম ব্রিটিশ ভারতের পাঞ্জাব রাজ্যের ঝিলাম জেলার খুড়দি নামে একটি গ্রামে। এই গ্রামটি এখন পাকিস্তানে। দেশভাগের সময় তার পরিবার ভারতে পাড়ি জমান। সুনীল মুম্বইয়ের জয় হিন্দ কলেজে ভর্তি হন এবং জীবনধারণের জন্য বাস কন্ডাক্টরের কাজও করেছিলেন।  কর্মজীবন তার কর্মজীবন শুরু হয়েছিল দক্ষিণ এশিয়ার প্রাচীনতম রেডিও স্টেশন 'রেডিও সিলন'-এ (শ্রীলঙ্কার) একজন ঘোষক হিসাবে যেখানে তিনি খুব জনপ্রিয় হয়ে ওঠেন। এর পরে তিনি হিন্দি ছবিতে অভিনয় করার সিদ্ধান্ত নেন এবং বোম্বাই এসেছিলেন। ১৯৫৫ সালে নির্মিত "রেলওয়ে স্টেশন" তার প্রথম চলচ্চিত্র ছিল, তবে ১৯৫৭ সালের 'মাদার ইন্ডিয়া' তাঁকে বলিউডের ফিল্ম তারকা করেছিলো। সুনীল ডাকাতদের জীবন নিয়ে নির্মিত চলচ্চিত্র 'মুঝে জিনে দো'তে অভিনয়ের জন্য ১৯৬৪ সালে ফিল্মফেয়ার সেরা অভিনেতা পুরস্কার অর্জন করেছিলেন। দুই বছর পরে, তিনি আবার 'খানদান' চলচ্চিত্রের জন্য ১৯৬৬ সালে ফিল্মফেয়ার সেরা অভিনেতার পুরস্কার পেয়েছিলেন।  ১৯৫৭ সালে মেহবুব খানের ছবি মাদার ইন্ডিয়ার শ্যুটিংয়ের সময় নার্গিসকে আগুন থেকে উদ্ধার করতে গিয়ে সুনীল দত্ত পুড়তে গিয়ে বেঁচে যান। এই ঘটনায় মুগ্ধ হয়ে নার্গিসের মা তার কন্যাকে সুনীল দত্তের সাথে ১৯৫৮ সালের ১১ মার্চ বিয়ে দেন।  ১৯৫০ এর দশকের শেষ থেকে শুরু করে ১৯৬০-এর দশক পর্যন্ত, তিনি সাধনা (১৯৫৮), সুজাতা (১৯৫৯), মুঝে জিন দো (১৯৬৩), গুমরাহ (১৯৬৩), ওয়াক্ত (১৯৬৫), খানদান (১৯৬৫) সহ হিন্দি চলচ্চিত্র জগতে অনেক দুর্দান্ত চলচ্চিত্র উপহার দিয়েছিলেন। তার অভিনীত পড়োশন (১৯৬৭) এবং হামরাজ (১৯৬৭)ও উল্লেখযোগ্য।  ‘মুঝে জিনে দো’ ছবিতে তার দুর্দান্ত অভিনয় তাকে খুব জনপ্রিয় তারকা বানিয়েছিলো।  তথ্যসূত্র   বহিঃসংযোগ     Official biographical sketch in Parliament of India website  Death of 2 cinema icons from India, Ismail Merchant, Sunil Dutt - IACFPA  বিষয়শ্রেণী:১৯৩০-এ জন্ম বিষয়শ্রেণী:২০০৫-এ মৃত্যু বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় অভিনেতা বিষয়শ্রেণী:ভারতীয় রাজনীতিবিদ বিষয়শ্রেণী:অভিনেতা-রাজনীতিবিদ বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় চলচ্চিত্র পরিচালক বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:শ্রেষ্ঠ অভিনেতা বিভাগে ফিল্মফেয়ার পুরস্কার বিজয়ী বিষয়শ্রেণী:অষ্টম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:পাঞ্জাবি চলচ্চিত্র অভিনেতা বিষয়শ্রেণী:পাঞ্জাবি ব্যক্তি বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:১৯২৯-এ জন্ম বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:ফিল্মফেয়ার আজীবন সম্মাননা পুরস্কার প্রাপক বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:মহারাষ্ট্রের লোকসভা সদস্য বিষয়শ্রেণী:মুম্বইয়ের অভিনেতা বিষয়শ্রেণী:মুম্বইয়ের নগরপাল বিষয়শ্রেণী:সঞ্জয় দত্ত বিষয়শ্রেণী:জয় হিন্দ কলেজের প্রাক্তন শিক্ষার্থী বিষয়শ্রেণী:ঝিলামের রাজনীতিবিদ
থাম্ব|300x300পিক্সেল| যারা সম্মিলিত জাতীয়তাবাদের পক্ষে ছিলেন, তারা ভারত ভাগের তীব্র বিরোধিতা করেছিলেন সম্মিলিত জাতীয়তাবাদ (হিন্দুস্তানি: মুশতারেকা ওয়াতানিয়াত বা মুত্তাহিদাহ কওমিয়াত ) একটি ধারণা যা যুক্তি দেয় যে ভারতীয় জাতি বিভিন্ন সংস্কৃতি, বর্ণ, সম্প্রদায় এবং বিশ্বাসের লোকদের দ্বারা গঠিত। ধারণাটি শেখায় যে ভারতে জাতীয়তাবাদকে ধর্ম দ্বারা সংজ্ঞায়িত করা যায় না। যদিও ভারতীয় নাগরিকরা তাদের স্বতন্ত্র ধর্মীয় ঐতিহ্য বজায় রাখে, তারা এক অখন্ড ভারতীয় জাতির সদস্য। এই নীতিটি হিন্দু জাতীয়তাবাদ বা অন্য কোন ধর্মীয় অরাজকতাকে ভারতীয় দেশপ্রেম বা জাতীয়তাবাদের অনুমিত প্রয়োজনীয়তা করার প্রচেষ্টার বিরোধিতা করে। সম্মিলিত জাতীয়তাবাদ মতে, ভারতীয় উপমহাদেশে ব্রিটিশদের আগমনের আগে বিভিন্ন ধর্মীয় বিশ্বাসের মানুষের মধ্যে কোনো শত্রুতা ছিল না এবং এই কৃত্রিম বিভাজনগুলি ভারতীয় সমাজ দ্বারা কাটিয়ে উঠতে পারে।   আরও দেখুন   ভারতীয় জাতীয়তাবাদ  সম্মিলিত জাতীয়তাবাদ ও ইসলাম  ভারতীয় পুনর্মিলন   তথ্যসূত্র   বিষয়শ্রেণী:ভারতীয় প্রজাতন্ত্রের ইতিহাস বিষয়শ্রেণী:গান্ধীবাদ বিষয়শ্রেণী:সম্প্রদায় গঠন বিষয়শ্রেণী:ভারতের স্বাধীনতা আন্দোলন
সয়ূজ ৯ (, ইউনিয়ন ৯) হলো একটি মনুষ্যবাহী সোভিয়েত ইউনিয়নের মহাকাশ ভ্রমণ কার্যক্রম। এটি ১৯৭০ সালের ১ জুন তারিখে উৎক্ষেপণ করা হয়। এতে দুইজন মহাকাশ ভ্রমণকারী ছিলেন, আন্দ্রিয়ান নিকোলায়েভ এবং ভিতালি সেভাস্টিয়ানোভ, যারা প্রায় ১৮ দিন মহাশূন্যে অবস্থান করে পূর্ববর্তী জেমিনি ৭ -এর রেকর্ড ভঙ্গ করেন। এটি স্যালুট মহাকাশ স্টেশন মিশনের জন্য পথ তৈরি করে, ক্রুদের উপর দীর্ঘমেয়াদী ওজনহীনতার প্রভাবগুলি তদন্ত করে এবং মহাকাশচারীরা পৃথকভাবে এবং একটি দল হিসাবে কক্ষপথে যে কাজগুলি করতে পারে তার মূল্যায়ন করে। এটি ছিলো প্রথম প্রজন্মের সয়ূজ ৭কে-ওকে মহাকাশ যানের সর্বশেষ উড্ডয়ন এবং একই সাথে রাত্রিকালে উৎক্ষেপিত প্রথম মনুষ্যবাহী যান। ১৯৭০ সালে সয়ূজ ৯ একটি একক বাহনে মনুষ্যবাহী দীর্ঘতম ভ্রমণ হিসাবে রেকর্ড করে।   অভিযাত্রী    বিকল্প অভিযাত্রী    সংরক্ষিত অভিযাত্রী    মিশন পরামিতি    ভর:    পেরিজি:    অ্যাপোজি:   প্রবণতা: ৫১.৭০°  সময়কাল: ৮৮.৫৯ মিনিট।   আরও দেখুন    দীর্ঘতম মহাকাশ উড্ডয়নের সময়লেখ।   টীকাসমূহ    তথ্যসূত্র    বহিঃসংযোগ   বিষয়শ্রেণী:মনুষ্যবাহী সয়ূজ অভিযান